﻿De ce ,,Mişcarea civică Anul 1812” şi nu ,,…1940”? 
 
Pe parcursul ultimului an în spaţiul mediatic de pe malul Bîcului se face multă tam-tam în jurul 
anului 1812, de parcă elucidarea evenimentelor istorice legate de acest fatidic an, care au dus la 
anexarea de către imperiul rus a jumătate din teritoriul Principatului Moldova, ar rezolva toate 
problemele cu care se confruntă acest stat artificial pe nume R. Moldova… Nu pun la îndoială 
necesitatea cunoaşterii de către întreaga societate, mai ales de tînăra generaţie, a istoriei 
naţionale, în special, a istoriei Basarabiei, dar dacă ni se serveşte o istorie trunchiată şi 
incompletă şi se pune accentual pe unele date istorice lipsite de actualitate, şi fără relevanţă 
asupra prezentului şi viitorului românilor dintre Prut şi Nistru, aceste ,,strădanii” aduc mai 
mult a manipulare, deviere şi sustragere de la problemele cu adevărat arzătoare cu care se 
confruntă Republica Molotov-Ribbentrop şi populaţia acesteia. Să nu cunoască fondatorii 
acestei ,,Mişcări…” (dnii Moşanu, Tănase, Negrei, Negru, Dragnev ş.a.m.d.) faptul că  
consecinţele anului 1812 au fost lichidate încă la 27 martie 1918? Mai mult, prin semnarea 
,,Tratatului de Prietenie şi Fraternitate dintre Rusia şi Turcia din 16 martie 1921” 
(МОСКОВСКИЙ ДОГОВОР МЕЖДУ РОССИЕЙ И ТУРЦИЕЙ 16 марта 1921 
года), (îl puteţi găsi pe site-ul http://www.amsi.ge/istoria/sab/moskovi.html ) Rusia a 
recunoscut, de fapt, nulitatea Tratatului de Pace de la Bucureşti din 16 mai 1812dintre Rusia şi 
Turcia şi, implicit Unirea Basarabiei cu România. Iată şi căteva extrase din acel faimos tratat 
dintre Rusia şi Turcia din 1921: 
,, Статья I 
Каждая из Договаривающихся Сторон соглашается в принципе не признавать никаких 
мирных договоров или иных международных актов, к принятию которых понуждались бы 
силою другая из Договаривающихся Сторон. Правительство РСФСР соглашается не 
признавать никаких международных актов, касающихся Турции и не признанных 
Национальным Правительством Турции, представленным ныне ее Великим 
Национальным Собранием.” 
 Статья IV  
Обе Договаривающиеся Стороны, констатируя соприкосновение между национальным 
освободительным движением народов Востока и борьбой трудящихся России за новый социальный 
строй, торжественно признают за этими народами право на свободу и независимость, а равным 
образом их право на избрание формы правления, согласной их желанием.  
Статья VI   
Обе Договаривающиеся Стороны признают, что все договоры до сего времени заключенные 
между обеими сторонами, соответствуют обоюдным интересам. Они соглашаются 
поэтому признать эти договоры отмененными и не имеющими силы.  
Статья VII  
Правительство Российской Социалистической Федеративной Советской Республики, 
считая режим капитуляции несовместимым со свободным национальным развитием 
всякой страны, равно как и с полным осуществлением ее суверенных прав, считает 
потерявшим силу и отмененными всякого рода действий и прав, имеющих какое-либо 
отношение к этому режиму.”  
Şi acum mă întreb: să nu aibă cunoştinţă cei din ,,Mişcarea Anul 1812” de existenţa acestui 
,,Tratat…”? Nu cred! Şi atunci, de ce nici un istoric n-a pomenit niciodată despre el? Să fie o 
simplă ,,scăpare din vedere”? Puţin probabil… 
Subliniez încă o dată: consecinţele anului 1918 au fost lichidate încă la 27 martie 1918, în 
schimb, cele ale anului 1940 le resimţim şi azi! De ce, atunci, istoricii noştri, toată 
intelectualitatea din RM nu se coalizează într-o ,,MIŞCARE pt LICHIDAREA 
CONSECINŢELOR PACTULUI STALIN-HITLER”? Mai ales că acest Pact criminal a fost 
condamnat şi declarat nul ab initio chiar de cele două părţi semnatare, URSS şi Germania… Să 
nu uităm că însăşi ,,Declaraţia de Independenţă a R.Moldova” ne îndeamnă să  ,,ne construim 
prezentul şi viitorul în spaţiul etnic şi istoric al devenirii noastre naţionale”, iar Actele 
Internaţionale în domeniu (Actul Final de la Helsinki din 1975, Carta de la Paris pentru o nouă 
Europă, 1990 ş.a.) stipulează clar că frontierele dintre state pot fi modificate prin mijloace 
paşnice cu acordul părţilor! De ce istorici gen Anatol Petrencu (vă mai aduceţi aminte de serialul 
de emisiuni de la VB ,,Procesul comunismului”?) tot încearcă să ne convingă că ,,reeditarea 
anului 1918 nu mai e posibilă, că acum avem o altă situaţie”? Să nu cunoască dnii respectivi că 
acum, după ce România a devenit membru consolidat al UE şi NATO, avem o situaţie de 1.000 
de ori mai favorabilă ca în 1918? Şi, în sfîrşit, cui îi convine perpetuarea consecinţelor Pactului 
Molotov-Ribbentrop? Cineva vrea cu orice preţ şă aibă ,,ţară”, chiar cu preţul stingerii fiinţei 
naţionale din aceste teritorii… Pt aceştia ,,Ţara” se termină la Prut, adevăraţi urmaşi ai lui 
Hitler şi Stalin, ce mai… Cît n-ar fi de paradoxal, astăzi nu Rusia este cea care ne împiedică să 
revenim la trupul Patriei-mamă, ci chiar cozile noastre de topor, ajunşi din întîmplare în fruntea 
acestei anomalii istorice, R.Moldova… Cît o să-i mai răbdăm, fraţilor! 

